৫৬৩ উইকেট, টেস্ট ক্রিকেটে এতোদিন এটাই ছিল কোনো স্পিডস্টারের সর্বোচ্চ শিকার। ১৯৯৩ থেকে ২০০৭, এই ১৪ বছরে ওয়ালশ, অ্যাম্ব্রুজ, কপিল দেব, রিচার্ড হেডলি, ইমরান খানের মতো কিংবদন্তিদের একে একে পিছনে ফেলে টেস্ট ক্রিকেটে পেস বোলার হিসেবে সর্বোচ্চ উইকেট শিকারি ছিলেন অসি কিংবদন্তি গ্লেন ম্যাকগ্রা। লাল বলের ক্রিকেটে ম্যাকগ্রার এই অর্জন অটুট ছিল দীর্ঘ ১১ বছর। গতকাল মঙ্গলবার ওভালে সেই অর্জন টপকে নতুন মাইলস্টোন গড়লেন ইংল্যান্ডের জিমি অ্যান্ডারসন।